அவர்களது வீட்டிற்குச் செல்லும் வழியில், நவீன ராயல் விமானப்படை இயங்குதளத்தை கனிங்ஸ்பை என்ற இடத்தினில் கடந்தனர், நகரத்தை அடைவதற்கு முன்பாக சுற்று வேலியை ஒட்டி ஒன்று அல்லது இரண்டு மைல் பயணித்தனர். பிரதான ஓடுதளத்தின் இறுதிப்பகுதியை அவர்கள் கடந்த பொழுது, மஞ்சள் மலர்களாலான அடர்த்தியான புதரால், காற்றிலிருந்து மூன்று பக்கங்களில் தடுக்கப்பட்டிருந்த சிறிய சரளைக்கற்களான கார் நிறுத்துமிடத்தை சாலையின் மறுபுறம் பார்த்தனர். கார் நிறுத்துமிடம் நிரம்பியிருந்தது. ஒன்றிரண்டு பேராக கார்களுக்கு அருகே மடக்கு நாற்காலிகளில் முழங்கால் வரையிலான போர்வையுடன் அமர்ந்திருந்தனர், அவர்களது மடியில் குடுவைகள் அலங்கோலமாகக் கிடந்தன. அவர்களிடம் தொலைநோக்கியும், நீண்ட லென்ஸ்களையுடைய கேமராக்களும் நோட்டுப்புத்தகங்களும் இருந்தன. தளத்தில் நிலைகொண்டிருந்த நவீன ரக போர் விமானம் கிளம்பிச்செல்வதற்காகவும் தரையிறங்குவதற்காகவும் அவர்கள் காத்திருந்தனர். அப்போது தான் அவர்களால் புகைப்படமெடுக்கவும், தங்களது நோட்டுப்புத்தகத்தில் குறிப்பெடுக்கவும் பிரமித்துப் போய் பார்க்கவும் முடியும். மேலும் அவர்கள் அன்றாடம் காட்டப்படும் பழைமையான குண்டெறி விமானமான ‘நினைவு விமானம்’ என்று அழைக்கப்படும் ஒன்றிற்காகவும் காத்திருந்தனர், பழைமை என்ற வார்த்தை குண்டெறி விமானங்களைக் குறிக்க பயன்படுத்தப்பட்டது போலவே, கார், ஆடை, பொத்தான்களின் தொகுப்பிற்கும் பயன்படுத்தப்பட்டது.